मुलायम ने कहा, पिछड़े वर्ग के लिए कुछ नहीं  
सपा के अध्यक्ष मुलायम सिह यादव ने कहा कि बजट पूरी तरह से निराशाजनक है।
केंद्रीय वित्तमंत्री प्रणब मुखर्जी द्वारा सोमवार को लोकसभा में पेश किए गए आम बजट पर प्रतिक्रिया देते हुए समाजवादी पार्टी (सपा) के अध्यक्ष मुलायम सिह यादव ने कहा कि बजट पूरी तरह से निराशाजनक है और इसमें पिछड़े वर्ग के कल्याण के लिए एक शब्द भी नहीं कहा गया है।  मुलायम ने कहा, "खादी और सूती कपड़ा गरीब पहनता है लेकिन बजट में उसका कोई जिक्र नहीं है। अल्पसंख्यकों के लिए भी वही घोषणाएं की गईं हैं, जो प्रति वर्ष की जाती हैं।" उन्होंने कहा कि बजट में युवाओं और बेरोजगारों को रोजगार देने की कोई योजना नहीं है। ग्रामीण किसानों की पूरी तरह से उपेक्षा की गई है। यह उद्योगपतियों का बजट है, जिसमें गरीबों के लिए कुछ नहीं है।